ابن رشد

ابن رشد هو أبو الوليد محمد بن أحمد بن محمد بن أحمد بن أحمد بن رشد الاوروبيين بيسموه Averrtoes و انشهر باسم ابن رشد الحفيد (مواليد 14 ابريل 1126م, كوردوبا - اتوفى 10 ديسمبر 1198م, مراكش) هوا فيلسوف و طبيب و فقيه و قاضى و فلكى و فيزيائى مسلم أندلسى.حفظ موطأ مالك, و ديوان المتنبى. و درس الفقه على المذهب المالكى و العقيده على المذهب الأشعرى.

ابن رشد من أهم فلاسفه الإسلام. دافع عن الفلسفه وصحح لعلما و فلاسفه سابقين له زى ابن سينا و الفارابي, فهم نظريات أفلاطون و أرسطو. قدمه ابن طفيل لأبو يعقوب خليفه الموحدين فعينه طبيب ليه و بعدين قاضى فى كوردوبا. اتولى ابن رشد منصب القضاء فى أشبيليه. و فسر آثار أرسطو حسب رغبه الخليفه الموحدى أبو يعقوب يوسف, فى آخر حياته اتهمه علما الأندلس و المعارضين ليه بالكفر و الإلحاد و أبعده أبو يوسف يعقوب لمراكش و امات فيها (1198 م)

 علاقته بالحكم 

اتعرف على خليفه الموحدين ابو يعقوب يوسف سنه 1182م فعينه طبيبه الخاص و بعدها قاضى لكوردوبا و ااترقا فى المناصب. ابتدى يترجم و يشرح فلسفه ارسطو عشان كان الخليفه مهتم بالفلسفه. ابن رشد مع الوقت بقى من اكبر حاشيه الخليفه و معلم اولاده و ليه وضعه, بس الحاقدين عليه و اعدائه و مجموعات من المتشددين الدينيين ابتدو يقلقوا الخليفه منه و من افكاره و آرائه اللى ماكنتش عجباهم, و فعلا نجحوا فى انهم يوقعوا الخليفه مع ابن رشد و كفروا ابن رشد و اعلنوا انه كافر و كل كتبه الفلسفيه خصوصا لازم تتحرق لان مش عجباهم كلامها. اتنفى ابن رشد لبلد صغيره اسمها "اليسانه". و سيطر المتدينين على افكار الخليفه و اتدخلوا فى الحكم و اعلنوا ان وِحِش و كٌخه و حرام حرام حرام حد يشتغل فى الفلسفه و العلوم كلها معدا الطب و الفلك و الحساب دول مسموح بيهم هبابه بس.

 من اشهر اعماله 

متخيل فيها ابن رشد
ابن رشد كتب الكتير فى مجالات مختلفه. كتب حوالى 108 كتاب, لكن ما وصلناش منهم الا 58 بس

من شروحاته وتلاخيصه لارسطو:
 تلخيص وشرح كتاب ما بعد الطبيعه(ميتافيزيتا)
 تلخيص وشرح كتاب البرهان او الأورغنون.
 تلخيص كتاب المقولات (قاطيفورياس).
 شرح كتاب النفس
 شرح كتاب القياس.

من مقالاته:
 مقاله فى العقل
 مقاله فى القياس
 مقاله فى اتصال العقل المفارق بالانسان.
 مقاله فى حركه الفلك

مقاله فى القياس الشرطى

من كتبه:
 كتاب مناهج الأدله, و هو من المصنفات الفقهيه والكلاميه فى الاصول.
 كتاب فصل المقال فيما بين الحكمه و الشريعه من الاتصال], و هو من المصنفات الفقهيه والكلاميه.
 كتاب تهافت التهافت اللى كان يرد ابن رشد على الامام الغزالى حوالين كتاب " تهافت الفلاسفه".
 كتاب الكليات.
 كتاب "الحيوان".
 كتاب "المسائل" فى الحكمه.
 كتاب "بدايه المجتهد ونهايه المقتصد" فى الفقه.
 كتاب "جوامع كتب أرسطاطاليس" فى الطبيعيات والإلهيات.
 كتاب "شرح أرجوزه ابن سينا" فى الطب.

 قالوا عنه 

 ابن رشد اكبر مترجم و شارح لنظريات أرسطو.
 ابن رشد واحد من اشهر مترجمين العرب , لأنه كان أعظم المترجمين فى نقل الفكر الاوروبى للمجتمع العربى, فكانت طريقته فى شرح أرسطو جيده و صحيحه ".
 الفيلسوف الأندلسى ابن رشد سبق عصره, و سبق كل العصور اللى سبقته , و سبق العصور اللى بعده كمان و قدم للاسلام ترجمه لافكار الحضاره الاوروبيه اللى قامت عليها الحضاره الاوروبيه ".

 مصادر 

فلاسفه
ابن رشد
تصنيف:اندلوسيين
تصنيف:فلاسفه اندلوسيين
تصنيف:مواليد 1126
تصنيف:وفيات 1198